Ovras da Giacun Hasper Muoth

(lr)

Dapi prest trais onns s'occupa ina gruppa da lavur cun ina ediziun cumplessiva da las ovras e da la biografia da Giacun Hasper Muoth, il "prinzipoet" sursilvan. A questa gruppa da lavur fan part Iso Camartin sco manader dal project, Luregn Carigiet sco represchentant da la vischnanca da Breil, Norbert Berther sco represchentant da la Romania e Bernard Cathomas per la Lia rumantscha. Quella procura las lavurs administrativas. Leo Tuor è vegnì incumbensà cun las lavurs executivas ed ha - sut l'egida dad Iso Camartin - preparà ina prima part da l'ediziun, ina biografia sin fundament da documents ord la vita ed il temp da Giacun Hasper Muoth. Il project vegn sustegnì finanzialmain da la vischnanca da Breil e dad autras instituziuns. Tenor plan duess la biografia pudair cumparair en il decurs dal 1992 e las ovras litteraras en plirs toms durant ils onns 1993 e 1994.